aký je rozdiel medzi priadzou a vlnou?
priadza je všeobecný názov pre upradené vlákno, z ktorého sa potom štrikuje a háčkuje.  
vlna je priadza vyrobená zo srsti zvierat. najčastejšie sa vyrába ovčia vlna (sem patrí aj merino vlna), ale existuje aj vlna alpaka, ťavia vlna, vlna z lamy, vlna z jaka (jačia vlna), angora (z králika), mohér, kašmír, či ďalšie vlákna.  
jedna moja kamarátka ostrihala svojho psa, upriadla si z jeho srsti priadzu a uplietla pre seba šál. a je fakt super teplý!  
keďže je bežne zaužívané používanie názvu vlna aj pre pletacie priadze, budem na tomto blogu okrem názvu pletacia priadza používať občas aj názov vlna na označenie priadze na pletenie.
spandex je iný názov pre elastan. Ďalší používaný názov pre spandex je lycra, čo je ale jeden z výrobcov spandexu (elastanu).  
slovo spandex vzniklo ako prešmyčka slova expand, čo znamená rozťahovať sa, rozpínať sa, zväčšiť sa.